НАСТАВНО-НАУЧНОМ ВЕЋУ

ФИЛОЗОФСКОГ ФАКУЛТЕТА

ПРЕДЕМЕТ: Корекција студијског програма

На седници одржаној 14.03. 2018 год., Веће департмана за англистику је након дискусије и пажљивог разматрања донело једногласну одлуку да подржи захтев студената да се изврши следећа корекција Студијског програма ОАС англистике:

У четвртој години, у 8. семестру студија, у изборним блоковима Б и В, уједначити број кредита за изборне предмете, тако да сви носе 6 ЕСПБ бодова.

УМЕСТО:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Ш | Назив предмета | С | Тип | Статус предмета | Часови активне наставе | | | Остали часови | ЕСПБ |
| П | В | ДОН |  |  |
| ЧЕТВРТА ГОДИНА | | | | | | | | | | |
|  | | | | | Изборни  блок Б |  | | | | |
| 1. |  | Педагогија | 8 | АО | ИБ | 2 | 0 |  |  | **5** |
| 2. |  | Истраживања у педагогији | 8 | АО | ИБ | 2 | 2 |  |  | **5** |
| 3. |  | Теорије моралног васпитања | 8 | АО | ИБ | 2 | 2 |  |  | **5** |
| 4. |  | Породична педагогија | 8 | АО | ИБ | 2 | 2 |  |  | 6 |
|  | | | | | Изборни  Блок В |  | | | | |
| 1. |  | Психологија | 8 | АО | ИБ | 2 | 0 |  |  | **5** |
| 2. |  | Психологија личности | 8 | АО | ИБ | 2 | 2 |  |  | **5** |
| 3. |  | Невербална комуникација | 8 | АО | ИБ | 2 | 0 |  |  | **5** |
|  | | | | | | Укупно = 21-23 | Укупно = 23-29 | Укупно = 44-52 |  | **64-70** |
|  | | | | | | Укупно часова активне наставе у свим годинама студија = 204-228 | | |  |  |

КОРИГОВАНА СТРУКТУРА СТУДИЈСКОГ ПРОГРАМА ТРЕБА ДА БУДЕ:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Ш | Назив предмета | С | Тип | Статус предмета | Часови активне наставе | | | Остали часови | ЕСПБ |
| П | В | ДОН |  |  |
| ЧЕТВРТА ГОДИНА | | | | | | | | | | |
|  | | | | | Изборни  блок Б |  | | | | |
| 1. |  | Педагогија | 8 | АО | ИБ | 2 | 0 |  |  | **6** |
| 2. |  | Истраживања у педагогији | 8 | АО | ИБ | 2 | 2 |  |  | **6** |
| 3. |  | Теорије моралног васпитања | 8 | АО | ИБ | 2 | 2 |  |  | **6** |
| 4. |  | Породична педагогија | 8 | АО | ИБ | 2 | 2 |  |  | 6 |
|  | | | | | Изборни  Блок В |  | | | | |
| 1. |  | Психологија | 8 | АО | ИБ | 2 | 0 |  |  | **6** |
| 2. |  | Психологија личности | 8 | АО | ИБ | 2 | 2 |  |  | **6** |
| 3. |  | Невербална комуникација | 8 | АО | ИБ | 2 | 0 |  |  | **5** |
|  | | | | | | Укупно = 21-23 | Укупно = 23-29 | Укупно = 44-52 |  | **64-72** |
|  | | | | | | Укупно часова активне наставе у свим годинама студија = 204-228 | | |  |  |

У прилогу је предлог комплетне кориговане верзије структуре студијског програма – нова табела 5.1. као и предложене нове верзије табела 5.2. за сваки од релевантних предмета (Прилог 1).

**ОБРАЗЛОЖЕЊЕ**

Ову корекција могућа је на основу чланова 6, 7, 81, и, нарочито, 130. Статута Филозофског факултета у Нишу (Прилог 2), који предвиђају да Факултет има право на утврђивање и корекцију студијског програма.

Такође, Веће департмана за англистику је на становишту да, у складу са чланом 139. Статута Универзитета у Нишу (став 3), студенти имају права да активно учествују у доношењу одлука које су у складу са Законом, као и право (став 2) на тачно и **б**лаговремено информисање о свим питањима која се односе на студије.

Измена коју предлажемо неопходна је и на основу Сандарда 11. за акредитацију студијских програма, који се тиче квалитета студијског програма (Стандард 11. Контрола квалитета), а којим се налаже да се контрола квалитета студијског програма „спроводи редовно и систематично“, путем самовредновања, у складу са Стандардом 4. за самовредновање високошкослисх установа, који налаже следеће:

„Квалитет студијског програма обезбеђује се кроз праћење и проверу његових циљева, структуре, радног оптерећења студената, као и кроз осавремењивање садржаја и стално прикупљање информација о квалитету програма од од говарајућих организација из окружења.“

Корекција коју предлажемо тиче се нарочито **Стандарда 4. з**а акредитацију студијског програма (Стандард 4. Компетенције дипломираних студената). У акредитованом студијском програму ОАС Англистика утврђено је да студенти стичу све компетенције које их оспособљавају да раде као наставници енглеског језика на свим нивоима образовања, што студијски програм ОАС англистике суштински обезбеђује. Напомињемо да студијски програм ОАС англистике има обим исказан ЕСПБ бодовима који је знатно већи од минималног обима од 240 ЕСПБ. Наиме, дипломирани студенти ОАС англистика остварили су од 256 до 264 ЕСПБ бодова, а од тога знатан број предмета има садржаје који обезбеђују управо стицање методичких, педагошких и прихолошких компетенција (Прилог 3 – листа ППМ предмета на ОАС англистика).

Међутим, доношењем новог *Закона о основама система образовања и васпитања* од 29.9.2017. године („Сл. гл РС“ 88/2017) могућност запошњавања дипломираних студената англистике у образовном систему укинута је без обзира на њихове суштинске компетенције и обим и квалитет студијског програма у коме стичу врло широко методичко, педагошко и психолошко образовање за ту професионалну делатаност. Наиме, чаном 142. *Закона о основама система образовања* налаже се да образовање наставника мора да обухвата најмање 30 ЕСПБ бодова, „од којих намање по 6 бодова из прихолошких, педагошких и методичких дисциплина“.

Студенти англистике уписани на студијски програм акредитован 2014. године су овим изменама доведени у неравноправан положај, будући да овај захтев није постојао у претходном *Закону о основама система образовања и васпитања*. Студијски програм англистике акредитован 2014. гдине у потпуности је био усклађен са законским прописима који су важили до 2017. године, и у том смислу обезбеђивао студентима могућност запошљавања на основу стечених професионалних компетенција, како је предвиђено релевантним стандардима за акредитацију студијског програма.

Веће департмана за англистику стога је на становишту да је предложена корекција од 1 ЕСПБ кредита на предметима из области психологије и педагогије најбољи начин да се исправи несклад између суштинских компетенција које студенти стичу и формалног захтева унетог у нови *Закон о основама система образовања и васпитања* 29. септембра 2017. године. Тиме би се студентима уписаним на студијски програм ОАС англистике омогућило да студије заврше по условима под којима су га и започели, на шта нас као високошколску установу и обавезује *Закон о високом образовању*.

Корекција коју предлажемо минимално мења укупну структуру и садржину студијског програма, и у практичном смислу је врло лако примењива, уз додатне обавезе студената англистике на релевантним изборним предметима, у радном оптерећењу од 1 додатног ЕСП бода, по стурчној процени предметних наставника ових предмета.

Стога смо уверени да ће Наставно-научно веће Факултета, као и Сенат Универзитета у Нишу подржати наш предлог.

У Нишу,

19.03.2018

Управник департмана

Прилог 1 – предлог нових релевантник акредитационих докумената:

Табела 5.1. Распоред предмета по семестрима и годинама студија за студијски програм првог нивоа студи

Табеле 5.2. Спецификација предмета

Прилог 2 – листа ППМ предмета на ОАС англистика